《观邻家园中种黍示嘉佑》
宋代·王禹偁

比邻有闲园，瓦砾杂荆杞。
未尝动耕牛，但见牧群豕。
今夏赤旱天，斲琢谁家子。
播种甚莽卤，苗稼安能起。
秋来连月雨，迤门昼不启。
新晴一携杖，出户聊徙倚。
重到田中立，黍稷何薿薿。
吐穗欲及肩，鸟雀声亦喜。
力穑乃有秋，斯言不虚矣。
向使懒种植，荒榛殊未已。
有书闲不读，为学还如此。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。